การวินิจฉัยโรคติดต่อทางเพศสัมพันธ์สามารถเข้ารับการวินิจฉัยที่โรงพยาบาลทั่วไปได้ไหมครับไม่จำเป็นต้องเป็นโรงพยาบาลเฉพาะทางใช่ไหมครับขอบครับ
สวัสดีค่ะ โรคติดต่อทางเพศสัมพันธ์นั้นมีหลายโรค ได้แก่- HIV อาจเกิดอาการในระยะเฉียบพลันหลังจากติดเชื้อมา 2-4 สัปดาห์ได้ หรืออาจไม่แสดงอาการอะไรเลยก็ได้ การวินิจฉัยอาศัยจากการตรวจเลือด- หนองในแท้ อาการจะปรากฏภายใน 2-10 วัน การวินิจฉัยอาศัยจากอาการหรือการนำสารคัดหลั่งไปตรวจหาเชื้อหรือเพราะเชื้อ- หนองในเทียม อาการจะปรากฏใน 1-2 สัปดาห์ การวินิจฉัยอาศัยจากอาการหรือการนำสารคัดหลั่งไปตรวจหาเชื้อหรือเพราะเชื้อ- ซิฟิลิส มีระยะฟักตัวของโรคได้ตั้งแต่ 10-90 วัน การวินิจฉัยอาศัยจากอาการหรือการตรวจเลือด หรือตรวจหาเชื้อจากรอยโรคที่ปรากฎ- โรคแผลริมอ่อน มีระยะฟักตัว 3-10 วัน การวินิจฉัยอาศัยจากอาการหรือการตรวจหาเชื้อจากรอยโรคที่ปรากฎ- หูดหงอนไก่ มีระยะฟักตัวของโรคได้ตั้งแต่ 1 เดือนถึง 2 ปี โดยเฉลี่ย 3-4 เดือน การวินิจฉัยอาศัยจากอาการเป็นหลัก- โรคฝีมะม่วง ซึ่งมีระยะฟักตัวได้ตั้งแต่ 3-30 วัน การวินิจฉัยอาศัยจากอาการเป็นหลักหรือการตรวจหาเชื้อจากรอยโรคที่ปรากฎ- ไวรัสตับอักเสบชนิดบี อาการจะปรากฏภายใน 1-4 เดือน การวินิจฉัยอาศัยการตรวจเลือด- ไวรัสตับอักเสบชนิดซี มักไม่ทำให้เกิดอาการ ต้องเจาะเลือดตรวจการวินิจฉัยโรคเหล่านี้ โรงพยาบาลส่วนใหญ่สามารถตรวจให้การตรวจและวินิจฉัยได้ค่ะ อย่างไรก็ตาม ควรสอบถามทางโรงพยาบาลที่จะไปรับการตรวจก่อนด้วยค่ะ